रामगढ़: झारखंड में बीफ के शक में भीड़ द्वारा एक अधेड़ शख्स की पीट-पीटकर हत्या करने के मामले में फास्ट ट्रैक कोर्ट ने 9 महीने के भीतर सजा सुनाई है. कोर्ट ने इस मामले में बीजेपी के स्थानीय नेता नित्यानंद महतो समेत 11 लोगों को दोषी मानते हुए उम्र कैद की सजा सुनाई है. गोमांस के शक में पीट-पीटकर हत्या करने वाला यह पहले मामला है जिसमें आरोपियों को सजा सुनाई गई है. बता दें कि बीते साल 29 जून में गौरक्षा समिति से जुड़े लोगों ने रामगढ़ में अलीमुद्दीन नामक एक शख्स की गोमांस ले जाने के शक में हत्या कर दी थी.